Belaïd Aït Ali deg uglam-is i yiwudam n wungal, nerra-d lwelha ɣer tmerna tamaynut d iwenniten i yessexdam yal tikkelt, ibeyyen-d deg-sen assaɣ n umdan d ddin, d acu ilaqen d wacu ur nlaq ara, d ayen izemren ad yili di tilawt s useqdec n umakun d uferriɣ; anda deg taggara ad yuɣal ɣer tilawt ad ileqqem s tmuɣliwin-is. Taneggarut-agi daɣen d tamaynut deg wungal aqbayli. Nufa-d aya abeɛda deg tnekda n «Bu Leɣṭuṭ» asaḍ n wungal, imudd-d timuɣliwin-is deg uglam-ines di yal tasekta, m akken yella d amestajer d ubeddel i as-d-yeḍran mi akken yuɣal d ccix n taddart ɣer Lwali, anda ara ad d-yeglem awadem-agi iwumi tettwakkes tlelli n tudert akken i tt-yebɣa, yettwakkes-as yisem n Lwali; deg-s yessaweḍ unaggal timuɣliwin-is i yimeɣri s yizen yeɛnan aggag d tneflist n tmetti, s yis-s yekkat ad ibeddel tineggura-agi s wayen yelhan d azrilaw d tidet.